Het jy gehoor van die Boer wat ongelukkig begin raak het met sy plaas en toe besluit hy om dit te verkoop? 'n Paar dae later bel sy eiendomsagent en vra toestemming om die plek in die areakoerant te adverteer. Sy het die advertensie vir die Boer gelees. Dit het die plaas beskryf as " 'n Pragtige plek in 'n ideale omgewing - stil en rustig, omring deur groen heuwels, gevoed deur die dam en geseën met goed-geteelde diere". Die Boer sê, "Lees dit weer vir my." Nadat hy dit 'n tweede keer gehoor het, sê hy, "Ek het van plan verander. Ek verkoop nie meer nie. Ek het my hele lewe lank nog na so 'n plek gesoek."
Wat het verander? Sy perspektief. Soms moet 'n mens dit wat jy as vanselfsprekend beskou, of dit wat jy as alledaags sien en wat begin om jou te verveel, sien deur iemand anders se oë, voor jy dit weer kan waardeer.
Neem 'n oomblik om regtig eerlik te wees oor jouself en jou lewe, en te dink aan hoe geseënd jy eintlik is ...
Ons het Vrydagmiddag so 13:00 uit Pretoria vertrek. Ek was maar skrikkerig vir die pad, gehoor dit is baie besig en ons mag dalk ure in toue by die tolhekke staan. Eish en ek het mos nie geduld nie. Ons was baie gelukkig en het baie lekker gery, terwyl Theuns Jordaan & Steve Hofmeyer ons vermaak het op die pad. Ons moes begin gees vang.
Ons het afgepak en gejaag vir die feesterrein!! Ek was soos ‘n opgewonde dogtertjie!!! Jipppeeeee ek gaan Innibos toe!!!
Wow, ek kan nie glo daar is so baie mense by die feesterrein nie! Dankie vir die media-kaartjies en parkeerplek wat ons kon kry! Dit het ons lewe baie vergemaklik.
Ek voel nou soos Paula van 7de Laan! Ek is besig om te ontpop in ‘n rubriekskrywer. Alhoewel ek dink my werk sal erg gekritiseer word. Die “jargon” wat so gebruik word. Ek praat nie eers van die taalgebruik nie. Whatever, solank die leser verstaan hoe het ek dit geniet by Innibos.
Ons het ‘n draai gaan maak by die Boskroeg. Daar is geessssssssssss!!! Seker oorlat Wellington Brawewyn (brandewyn) dit gesponsor het. Ek is toe net te laat om George Meiring se vertoning te sien. Ek loop vir Nelda raak! Sy is vrot van die griep, sy weet nie hoe gaan sy môre gesing kry nie. Willem Botha sit ook in die groepie en kuier!
Anton Botha was besig met sy vertoning. Ek is mal oor sy Sarie Marais. Sy mark is definitief die studente! Hy roep ook van die skare vorentoe om saam hom te dans. Anton verdwyn toe so vinnig; kry nie kans om met hom te gesels nie. Gelukkig met ‘n program in jou hand kan jy uitvind, wanneer tree hy weer op.
Volgens die program was Shaun Tait op die program! Die man het ontrek! Ek sou baie graag met hou wou gesels het.
Brad Cunningham het ons vermaak met Engelse liedjies. Hy probeer kliphard Afrikaans praat. Die skare was mal oor hom. Hy het ‘n Afrikaanse lied geskryf en hy is baie trots daarop. Dit gaan oor feeste, potjiekos, die works.
Die volgende vertoning wat ek wou sien is Wasserfall. Eish die wêreld is klein. Ek was nie eers bewus daarvan nie, maar Larry Pullen is deel van die groep. Dit is die seun van my baas! Kan jy dit glo!!! So is die kunstenaars naby my, maar tog so vêr.
Steve Hofmeyer was natuurlik die middelpunt van belangstelling! Dit is die vreemdste verskynsel - in my daaglikse lewe hoor ek altyd van die hordes mense wat hom nie kan hanteer nie. Wanneer ek by die optredes kom is dit vol!!!! So klink vir my as jy ‘n Steve aanhanger is – is dit soos ‘n broer in die tronk. Jy weet daarvan maar jy praat nie daaroor nie.
Ons het gestop om gou iets te ete en drinke te kry. JP (Love On A Cross) het sy kitaar uitgehaal en ons vir die res van die pad vermaak! Hy is soooooooooo geïnspireerd. Ek dink dit is hoe al die ander kunstenaars voel, wat die fees bygewoon het, maar nie die geleentheid gehad het om op te tree nie. Die musiekbedryf is ‘n harde lewe!
'n Mens wil die 'creeps' kry as jy hoor van al die reëls, moets, moenies en wette van die plek dat mens amper te bang is om asem te haal, veral as mens nog nie die plek ken nie. Daar is so baie reëls dat die helfte van die mense nie eers bewus is van die meeste daarvan nie. Ek is nie geseën met 'n oorvloed geduld nie en ek gaan definitief nie tyd hieraan afstaan om die kuns aan te leer oor hoe om geduldig te wees nie, gevolglik wil ek ook nie wag totdat ek iemand kan opspoor wat my wél kan help as ek probeer uitvind of ek die een of ander mag doen nie. So het die goue middeweg my reël geword vir die oorlewing in Singapoer...............doen alles en wag totdat iemand vir jou sê dat jy dit nie mag doen nie. Juis hierdie benadering het meegebring dat my hondjie Kabous seker die eerste hond in Singapoer geword het wat op 'n bootrit op die rivier gegaan het.
Verlede Saterdag was Jean en Rulize ( dogter en skoonseun) se laaste aand by ons in Singapoer voor hul permanente vertrek na Australië en ons het besluit om vir 'n bootrit op die rivier te gaan maar Kabous mag nie by die huis bly nie en nog minder gaan hy by 'n "doggy sitter" bly want hy is dan deel van die familie en hy wil ook vir sy "sussie en boetie" koebaai sê, buitendien wil hy nie net hoor van die baie stadsliggies nie, hy wil dit self sien! Ja, Kabous verstaan Afrikaans baie goed en hy kan uitstekend kommunikeer sonder om sy mond oop te maak.
Kabous se dra-sak word opgetel, hy word mooi uitgeborsel en so sit ons almal af om kaartjies te gaan koop vir die rit. Dit is nou juis hier, net voordat mens aan boord gaan, dat mens jouself maar so bietjie moet opdollie met so bietjie van 'n 'attitude' en maak asof jy toestemming van die Eerste Minister homself het dat jou hond op die boot mag gaan. Geeneen van die toergidse het eers probeer om te vra na Kabous se teenwoordigheid nie, want sien, ek en hy het toe altwee alreeds so 'n houding ingeneem dat ons definitief nie 'tyd' het om af te staan aan enige lastige vrae nie. Ek en hierdie hond het so 'n geweldige konneksie met mekaar hy het sommer net gewéét hoe om 'n houding in te neem. Dolf en die kinders loop so entjie van my af, hulle was te bang ek word voorgekeer met die hond ! Wys jou net, so moet elkeen vir sy eie oorlewing veg!
Ek moes ongelukkig blatant lieg toe hulle uitvra oor watter tipe honderas Kabous is. Kabous het skielik in 'n kategorie geval waarvan net ek weet! Geeneen wat die aanhoor van die nuwe ras gehoor het, het ge-boe of ge-ba nie. Baie duidelik was daar nie hondekenners tussen die wat wel gevra het watter tipe hond hy is nie! En ás daar was, glo hulle nou beslis nie meer dat hulle kenners is nie want hulle het so pas 'n nuwe ras leer ken! Ek voel nou nog skaam dat ek so versrkriklik moes lieg, maar hoe moes ek nou maak om die hond se belangrike teenwoordigheid nou eintlik te verduidelik? Ek kan hom mos nie nou gaan staan en 'n minderwaardige 'pavement special' maak nie!! Ek het die rekenaar hoed opgesit vir die skaamkry en Kabous het die dotjie hoed gekry omdat hy so oulik was op die boot.
Selfs nadat ons van die boot af is het mense nog agter ons aangeloop en by die hond kom staan en geselskap aanknoop. Ek wens ek weet wat die mense gedink het, maar dat hy aandag getrek het is gewis. Skoonseun Jean het naderhand erg ongemaklik begin raak met die klomp mense wat so al agter ons aan is en hy wou toe weet of hier nie dalk regtig so iets soos 'n honde- of diere "celebrity" is waarvan ons nie weet nie en dat Kabous moontlik verwar word met 'n Singapoer BBP nie. Nee wat ek glo nie want die helfte van die mense op die boot was toeriste.
Iemand het vir my hierdie resepte gestuur, ek sien geen naam daarop of dat daar outeursreg daaroip is nie, so hier is dit vir julle. Regs klik hier om van die 7de Laners se resepte af te laai.
Daar is resepte vir die wat weet hoe om met kos te flirt, en resepte vir diegene wat hulle kinders van kleins af wil leer kook.
Dit is 'n interaktiewe blog - jy kan kommentare los op resepte, of rate vra oor bestanddele - die hele gemeenskap lesers help gou.
Ek het mos 'n rukkie gelede bietjie navorsing gedoen oor die oorsprong van die liedkie Siembamba. Na aanleiding daarvan ontvang ek die volgende skrywe:
Ek en my man wonder waar kom al die wrede afrikaanse liedjies vandaan. Ons het op jou webwerf afgekom toe ons gesoek het na die betekenis van siembamba. Kan jy dalk vir ons meer inligting gee oor die woorde van Koljander, koljander so deur die bos. Dit is ook maar 'n wrede liedjie...laaste een se kop word afgekap.... Ons sal graag wil weet wat die oorsprong van die liedjie/speletjie is.
Die boer se enigste haan is dood en hy besluit om by die Kaapse mark te gaan kyk vir 'n plaasvervanger.
Op die plaas word haantjie by die henne ingegooi, en soos Gatiep beloof het, is die haantjie vreeslik gewillig en in 'n oogwink draf hy al die henne deur.
Toe boer weer kyk, is hy by die eende, toe by die ganse, by die kalkoene, en boer is sommer baie tevrede met sy kopie.
Die boer is sommer baie in sy skik met hierdie haantjie. Maar die volgende oggend kom ou Simon by die boer and deel hom mee dat haantjie dood le in die veld. Hy wys na waar die aasvoels dan ook reeds al draai.
"Skuus tog tannie," sê Jannie "ek wil net seker maak van die een." "Wat van 'n vrou word soms as aantreklik beskou, maar as jy op verkeerde manier daarmee karring kan dit infeksie opdoen? Ses letters, eindig op _oesie."
Maak seker of dit 'n bring-en-braai is en of die gasheer/braaier die vleis gaan voorsien. In laasgenoemde geval, mag jy steeds nie met leë hande opdaag nie. Bied aan om slaai, poeding of skyfies te bring. 'n Bottel wyn, of jou gasheer se gunsteling sixpack sal ook nie onvanpas wees nie.
Vind uit wat jou gasheer gaan braai. As hy tjops braai, vat jy tjops saam ens. Dit vergemaklik net die braai proses en laat meer drink tyd vry. 'n Ma-se-moerse steak en groot pak FreeRangeChicken Flatties is nie iets wat jy na 'n bring-en-braai toe vat nie!
Besluit voor jy ry na die braai toe of jy 'n man of 'n vrou is. As jy 'n man is sorg dan dat jy by die braaier/braai staan. Die enigste uitsondering op die reël is as jy die enigste mens by die braai is wat 'n Wes Kaspiese slangeier slaai kan maak, dan en alleen dan mag jy vir die duur van die slaai maak proses in die kombuis vertoef.
'n Braaier mag glad nie alleen by die braai wees nie, no matter what! Die braai begin met maak van die vuur, nie wanneer die vleis opgesit word nie.
Dit is jou plig as nie-braaier om te sorg dat die braaier en sy gade se glase altyd 'n redelik mate van vog bevat, dit is onverskoonbaar dat die braaier sy eie dop moet skink.
Tensy jy die Wêreld Braai Kampioen is, mag jy nie raad gee aan die braaier sonder dat hy eksplisiet daarom vra nie. Jy vat hom in die gesig, asook die persoon wat hom geleer braai het - gewoonlik sy pa.
As die braaier vir 'n wyle weg is van die braai, om welke rede ookal, is dit jou plig as nie-braaier om na die vleis te kyk en te sorg dat dit nie brand nie. As jy die vleis gedraai het in sy afwesigheid, laat die braaier weet met sy terugkoms. (Jy mag in sy afwesigheid ook net jou eie vleis met spices bedek, verder is hy in beheer van die speserye)
Sigaret stompies mag nimmer as te nooit in die vuur gegooi word voor of tydens die braai proses nie. Slegs nadat die vleis alles gaar is kanjy met 'n cool houding jou stompie in die geselsvuur skiet.
As jy die enigste man by 'n braai is, bied aan om die braai te hanteer. As die gasvrou egter nie wil hê jy moet braai nie, geld alle reëls ten opsigte van die braaier en nie-braaier verhouding steeds.
Drink so dat jy nie inkonk voor ete nie. Jy mag egter "uitpass" enige tyd na ete - op eie tyd en teiken.
Onthou ten alle tye braai is 'n eeue lange tradisie, en die hoeksteen van Afrikaner kultuur, hoe meer jy braai hoe sterker word ons kultuur.
En onthou, ons is NIE Amerikaners nie, ons braai NIE viennas of hamburger patties nie. Die vrouens kan dit in 'n pan op die stoof gaarmaak. Ons mors nie ons bosveld braaihout nie.
Met sondroë tamaties en pesto in die kas is dit altyd maklik om 'n heerlike gereg op die tafel te sit.
Skep die helfte van die gaar pasta in die gesmeerde bak. Skep al die hoender op die pasta en bedek daarna met die res van die pasta,Smeer die witsous oor die pasta en sprinkel die kaar oor. Bak net tot die kaas begin smelt.